सेंसटिव डेटा लीक होने के बाद कंपनी ने उठाया कदम
Samsung Bans Use Of AI Tools By Employees After ChatGPT Data Leak, सैमसंग के एम्पलॉइज के लिए AI टूल्स को किया बैन, सेंसटिव डेटा लीक होने के बाद कंपनी ने उठाया कदम
साउथ कोरियाई टेक कंपनी सैमसंग ने अपने कर्मचारियों के ChatGPT जैसे AI टूल्स इस्तेमाल पर रोक लगा दी है। ब्लूमबर्ग के मुताबिक, कंपनी ने मेमो के जरिए अपने एम्पलॉइज को नई पॉलिसी के बारे में जानकारी दी है।
दरअसल, हाल ही में इंजीनियर्स की गलती से ChatGPT के माध्यम से सैमसंग के कई सेंसटिव डेटा लीक हो गए थे। इसी के बाद कंपनी ने भविष्य में ऐसी घटनाओं को होने से रोकने के लिए यह कदम उठाया है।
पिछले महीने सैमसंग ने किया था सर्वे
मीडिया रिपोर्ट के मुताबिक, सैमसंग ने पिछले महीने AI टूल्स के यूज के बारे में कंपनी के कर्मचारियों के बीच एक इन्टर्नली सर्वे किया था। सर्वे में 65% पार्टिसिपेंट्स ने कहा है कि इस तरह की सर्विस सेफ्टी के लिए रिस्क पैदा करती हैं।
AI के सेफ्टी मेजर्स की समीक्षा कर रहा है सैमसंग
सैमसंग ने मेमो के माध्यम से बताया है कि 'हेडक्वार्टर एम्पलॉई प्रोडक्टबिटी और एफिशिएंसी बढ़ाने के लिए जनरेटिव AI के सुरक्षित यूज के लिए एनवायरनमेंट बनाने के लिए सेफ्टी मेजर्स की समीक्षा कर रहा है।'
डाटा लीक होने पर एक्शन लेगी कंपनी
सैमसंग ने मेमो के माध्यम से एम्पलॉई से कहा है कि 'हम चाहते हैं कि सिक्योरिटी गाइडलाइन का पालन किया जाए। अगर एम्प्लॉई ऐसा नहीं करते हैं और कंपनी की डेटा लीक या कॉम्प्रोमाइज होता है तो डिसप्लनेरी एक्शन लिया जाएगा, जिसमें टर्मिनेशन भी किया जा सकता है।'
सैमसंग डिवाइस यूजर पर नहीं होगा बैन का असर
रिपोर्ट के अनुसार, सैमसंग ने कंपनी के पजेशन वाले कंप्यूटर, टैबलेट और स्माटफोन के साथ-साथ इसके इंटरनल नेटवर्क पर AI टूल के यूज करने पर प्रतिबंध लगाया है। सैमसंग के डिवाइस यूज करने वाले यूजर्स पर इस बैन का असर नहीं पड़ेगा।
